b'\n_START_ARTICLE_\nThomsonov problem\n_START_PARAGRAPH_\nThomsonov problem je izraz za vpra\xc5\xa1anje, kako razporediti N enako nabitih elektronov, ki so na povr\xc5\xa1ju sfere, da bi bil njihov elektrostatski potencial zaradi Coulombove sile minimalen. Fizik J. J. Thomson (1856 - 1940) je naletel na problem leta 1904 zaradi takrat raz\xc5\xa1irjenega modela atoma, ki je predpostavljal, da so nabiti elektroni razporejeni po prostornini nenabitega atoma._NEWLINE_Podobni problemi vklju\xc4\x8dujejo probleme iz geometrije, ko ra\xc4\x8dunamo minimalno energijo (ne samo elektrostatske) velikega \xc5\xa1tevila delcev.'